 -
                                 udskrift
                                      af
                    sø- og handelsrettens dombog
                                 ──────────
den 3. september 2001 blev af skifteretten i sagen
p-0001-99
christian pedersen
   (advokat john petersen)
   mod
options invest danmark a/s
   under konkurs
   (advokat ulrik holsted-sandgreen)
adcit. dubesco brokers a/s under konkurs
   (advokat ulrik holsted-sandgreen)
afsagt sålydende
                                   d o m:
under denne sag har anmelderen, christian pedersen, påstået boet, options invest
danmark a/s under konkurs, tilpligtet at anerkende, at følgende aktier, der henligger i
                                               - 2 -
depot hos nordiske fondkommission ab, lydende på dubesco brokers a/s under
konkurs, tilhører anmelderen: 1.200 stk. citrix systems, 5.000 stk. socket communica
tions, 200 stk. zoran corporation, 150 stk. 3-com corporation, 222 stk. palm inc. og
4.500 stk. current computer corporation, og at anerkende, at det under konkurs-
behandlingen udbetalte udbytte tilhører anmelderen.
christian pedersen har endvidere påstået det adciterede bo, dubesco brokers a/s
under konkurs, tilpligtet til ham at udlevere de nævnte aktier, udbetale det nævnte
udbytte samt det beløb, som måtte være modtaget i forbindelse med udlevering af
222 stk. palm-aktier.
boerne har påstået frifindelse.
christian petersen oprettede den 18. oktober 1996 konto hos options invest danmark
a/s. af options invest danmark a/s's almindelige forretningsbetingelser fremgår bl.a.,
at firmaet handler værdipapirer og finansielle kontrakter på kundens vegne efter skrift-
lig eller mundtlig instruktion eller efter nærmere aftalt fuldmagt, at ved kundens køb af
aktier debiteres investeringsbeløbet inkl. kurtage til firmaet og brokerkurtage kundens
konto hos firmaet, at ved kundens salg af aktier krediteres salgsprovenuet med
fradrag af kurtage til selskabet, brokerkurtage samt stempelomkostninger kundens
konto hos firmaet, og at firmaet forpligter sig til, til enhver tid, at søge kundens even-
tuelle ordre gennemført, købsordre såvel som salgsordre, såfremt markedsforholdene
tillader dette.
i perioden 20. maj 1997 til 24. juni 1997 afgav christian petersen ordre til options
invest danmarks a/s om indkøb af 200 stk. citrix systems, 5.000 stk. socket
communications, 250 stk. zoran corporation, 150 stk. 3- com corporation og 4.500
stk. current computer corporation aktier.
ordrerne blev bekræftet af christian pedersen ved enslydende skrivelser, hvori det
under overskriften "køb af aktier" anføres: "idet jeg henviser til telefonsamtale
anmoder jeg dem herved om, på mine vegne, at købe følgende aktier og placere dem i
mit depot".
der blev af options invest danmark a/s udarbejdet en såkaldt dealerslip for hvert af
                                               - 3 -
købene, hvor der ud over bl.a. ønsket aktie og antal er anført "kundenavn: chr. peder-
sen". dealerslipen blev videregivet til dubesco brokers a/s, som indkøbte aktierne på
baggrund heraf.
dubesco brokers a/s udførte arbejdsopgaver for options invest a/s på baggrund af en
aftale af 5. april 1994, hvor det bl.a. anføres:
"1. indledning
formålet med denne aftale er at konkretisere og formalisere indholdet af de
arbejdsopgaver der udføres for oid.
det er endvidere et formål med denne aftale at fastlægge hvilket vederlag, oid skal
yde bro for disse aktiviteter.
2. brokeraftale
oid er i henhold til nærværende kontrakt forpligtet til at handle alle oid's kundeordrer
herunder finansielle kontrakter, aktier, obligationer m.m. hos bro. for sådanne
transaktioner betaler oid til bro et vederlag, udover det i punkt 5 nævnte, til
dækning af bro's direkte omkostninger ved transaktionerne. dette vederlag fast-
sættes af bro.
3. vederlag
vederlaget for de under pkt. 2 nævnte ydelser aftales til at udgøre 7% af
omsætningen/præmie vedr. køb der er handlet af oid i bro. dog 2% for februar og
marts 1994."
options invest danmarks a/s udstedte i forbindelse med købene notaer til christian
pedersen, hvor der afregnes under overskriften "vedr. vores salg til dem".
christian pedersen betalte herefter købsprisen for aktierne til options invest danmark
a/s.
                                               - 4 -
købesummen for aktierne blev i forholdet mellem options invest danmark a/s og
dubesco brokers a/s posteret på en mellemregningskonto mellem selskaberne, som
begge var helejede datterselskaber af samme moderselskab.
options invest danmark a/s og dubesco brokers a/s blev taget under
konkursbehandling den 11. juli 1997. i dubesco brokers a/s's samledepot hos
nordiska fondkommission ab var på konkurstidspunktet blandt andet registreret 300
stk. citrix systems, 5.000 stk. socket communications, 200 stk. zoran corporation,
150 stk. 3 com corporation og 4.500 stk. current computer corporation aktier.
tilvæksten fra købsordren til den endelige påstand under nærværende sag på ialt
1.000 stk. citrix systems aktier skyldes tre aktiesplit, medens tilvæksten på 222 stk.
palm inc. aktier skyldes spaltning af selskabet 3-com corporation.
forklaringer:
christian pedersen har som part bl.a. forklaret, at
han arbejder i it-branchen, og at han i forbindelse med en arbejdsopgave kom i
kontakt med options invest danmark a/s. han blev opfordret til at foretage
investeringer i aktier og oprettede konto hos options invest danmark a/s. han
opfattede på baggrund af kontobetingelserne og det forhold, at han havde depot hos
options invest danmark a/s, at options invest danmark a/s handlede som agent for
ham. baggrunden for hans investering i netop de nævnte aktier var, at disse
virksomheder opererer på hans eget område. i forbindelse med indkøbene ringede han
ind til en ansat hos options invest danmark a/s, finn keller, som via sin skærm
undersøgte priserne på aktierne. han fik det indtryk, at det var denne ansatte, som i
umiddelbar forbindelse med samtalen købte aktierne for ham. han var ikke bekendt
med, at der var flere selskaber involveret i handelen.
advokat troels tuxen har som vidne bl.a. forklaret, at han er kurator i boerne. der
blev anvendt dealerslips, når en kunde afgav ordre, idet den ansatte hos options
invest danmark a/s, som modtog ordren, udfyldte slippen, som gik til options invest
danmark a/s's bogholderi med en kopi til dubesco brokers a/s, som handlede på bag-
grund heraf. hver af de to selskaber havde sine ansatte og sit bogholderi, men
selskaberne var placeret samme sted og var helejede af samme holdingselskab.
                                               - 5 -
dubesco brokers a/s var "lagerførende" i visse aktier, men ikke i aktier som de
omstridte, vidnet bekendt. saldoen på mellemregningskontoen mellem boerne er på
4,7 mill. kr. i favør af dubesco brokers a/s under konkurs.
procedure:
anmelderen har til støtte for sine påstande gjort gældende, at options invest danmark
a/s købte aktierne efter ordre fra ham. dette kan konstateres ved at sammenholde
det bestilte og det købte. at der alene er købt 200 stk. zoran aktier, må skyldes en
ekspeditionsfejl. af depotoversigten hos nordiska fondkommission ab fremgår, at der
ikke er indkøbt samme slags aktier til andre kunder, og aktierne blev derfor
individualiserede allerede ved købet. aktierne er vel købt hos dubesco brokers a/s i
options invest danmark a/s's navn, men for anmelderens regning. dette fremgår af
forretningsbetingelserne i forbindelse med kontooprettelsen og af købsordrerne fra
anmelderen, som alle instruerer om køb "på mine vegne", og af, at han står som
kunde på de fremlagte dealerslips. hertil kommer de tætte bånd mellem options
invest danmark a/s og dubesco brokers a/s, idet der er tale om søsterselskaber med
samme adresse, ledelse og direktør. med det sammenfald må det lægges til grund, at
dubesco brokers a/s kendte options invest danmark a/s's forretningsbetingelser, og
at der altså blev handlet på kundens vegne.
anmelderen betalte kontant til options invest danmark a/s, og betalingen mellem
options invest danmark a/s og dubesco brokers a/s skete ved postering på mellem-
regningskontoen. posteringen på mellemregningskontoen var den almindeligt aftalte
betalingsform mellem options invest danmark a/s og dubesco brokers a/s, som
dubesco brokers a/s også accepterede ved posteringen på kontoen. der er dermed
betalt, og dubesco brokers a/s under konkurs er på baggrund heraf forpligtet til at ud-
levere aktierne, uden der kan opstilles yderligere betingelser herfor.
dubesco brokers a/s har i alle tilfælde været klar over, at aktierne er indkøbt til
christian pedersen, og opbevaringen af aktierne må derfor være sket på christian
pedersens vegne.
aktierne er individualiserede, og dubesco brokers a/s ville ikke have været berettiget
til at udskille aktierne uden christian pedersens samtykke.
                                                - 6 -
boerne har til støtte for frifindelsespåstandene gjort gældende, at anmelderen ikke har
et separatistkrav i forhold til boerne. dubesco brokers a/s under konkurs er endvidere
berettiget til at udøve standsningsret eller tilbageholdsret. betingelserne for, at der
foreligger individualisering af aktierne, er ikke opfyldt.
options invest danmark a/s og dubesco brokers a/s var to forskellige juridiske per-
soner, som nok var ejet af samme holdingselskab, men som havde separat bogholderi.
der forelå en brokeraftale mellem options invest danmark a/s og dubesco brokers
a/s, som viser, at dubesco brokers a/s's aftalepart i aftalerne om køb af aktier var
options invest danmark a/s. kontoaftalen mellem christian pedersen og options
invest danmark a/s nævner ikke, at der var tale om kommission. derimod viser
notaerne i sagen, at det var options invest danmark a/s, der solgte til christian
pedersen.
med hensyn til gennemførelsen af aktiehandlen kan det lægges til grund, at afregning
er sket mellem dubesco brokers a/s og options invest danmark a/s ved kontering på
mellemregningskonto. det kan dermed lægges til grund, at christian pedersen har
betalt til options invest danmark a/s, ikke til dubesco brokers a/s.
det er ikke options invest danmark a/s under konkurs, der har aktierne i depot, men
dubesco brokers a/s under konkurs. aktierne er ikke individualiserede efter værdi-
papirhandellovens § 6, stk. 4, som følge af en registrering af aktiernes ejerforhold, da
aktierne blot har ligget i samledepot.
da der er tale om børsnoterede aktier, der overdrages til eje, skal spørgsmålet om
individualisering afgøres efter løsørereglerne.
christian pedersen har ikke erhvervet ejendomsret, hverken efter § 53, stk. 2, i
kommissionsloven eller efter de almindelige regler. der forelå ikke et kommissi-
onsforhold, og § 53, stk. 2, giver ikke en separatiststilling i sig selv, idet
individualiseringsbetingelserne først skal opfyldes. efter de almindelige regler for
individualisering af løsøre skal der ske en udskillelse, som kan ske ved individualisering
i form af registrering, jf. værdipapirhandellovens § 6. der er ikke her ført et
selvstændigt register, og på denne baggrund er individualisering efter
                                               - 7 -
værdipapirhandellovens § 6, stk. 4, ikke sket.
da aftalen lige så godt kunne udfyldes med andre, tilsvarende aktier, var udskillelsen
ikke bindende, hvorfor der ikke kan være sket individualisering på andet grundlag. du-
besco brokers a/s under konkurs er således berettiget til at råde over aktierne.
options invest danmark a/s under konkurs kan derimod ikke råde over aktierne. efter
købelovens § 14 kan aktierne holdes tilbage, indtil købesummen bliver betalt. betaling
er ikke sket, da den foretagne postering på mellemregningskontoen ikke er et udtryk
for betaling. for det tilfælde, at dette antages, foreligger der et kreditsalg af aktierne
fra dubesco brokers a/s til options invest danmark a/s, hvor standsningsretten følger
af købelovens § 39. endelig vil standsningsretten følge af almindelige ulovbestemte
regler om tilbageholdsret.
skifterettens bemærkninger:
uanset om der forelå et kommissionsforhold mellem chri stian pedersen og options
invest danmark a/s, eller om christian pedersen kunne anses for at have købt
aktierne hos options invest danmark a/s, ville christian pedersen under alle
omstændigheder i forhold til dette selskab, til hvilket han havde betalt købesummen,
være berettiget til aktierne. han vil dermed også være berettiget hertil i forhold til
selskabets konkursbo, såfremt betingelserne herfor i øvrigt er til stede.
det er ikke bestridt, at der blev foretaget en postering på mellemregningskontoen
mellem dubesco brokers a/s og options invest danmark a/s i anledning af, at
dubesco brokers a/s indkøbte aktierne. spørgsmålet er, om posteringerne udgjorde
betaling i forholdet mellem de to selskaber.
efter sagens oplysninger og den afgivne vidneforklaring må retten lægge til grund, at
de to selskaber i koncernen havde indrettet sig således, at en række transaktioner
mellem dem blev endeligt afregnet gennem posteringer på mellemregningskontoen.
der må på baggrund heraf antages at være sket betaling mellem selskaberne.
options invest danmark a/s var derfor i forhold til dubesco brokers a/s berettiget til
aktierne. endvidere vil options invest danmark a/s's konkursbo være berettiget hertil
i forhold til dubesco brokers a/s's konkursbo, såfremt betingelserne herfor i øvrigt er
                                                - 8 -
til stede.
forudsat den fornødne individualisering vil options invest danmark a/s under konkurs
således kunne forlange aktierne udleveret fra dubesco brokers a/s konkursbo,
medens christian pedersen vil kunne forlange aktierne udleveret fra sin umiddelbare
medkontrahent.
det er efter de foreliggende oplysninger utvivlsomt, at de aktier, christian pedersen
kræver udleveret, og som befinder sig i dubesco brokers a/s depot hos nordiska
fondkommission ab, er aktier, som er indkøbt på baggrund af christian pedersens
henvendelse til options invest danmark a/s. der er således en entydig identitet på
baggrund af aktiernes navn, købstidspunktet og i det væ sentlige med hensyn til
antallet af købte aktier. at der i depotet alene findes 200 zoran aktier i stedet for 250
aktier som bestilt, giver ikke noget reelt grundlag for at antage, at de 200 zoran aktier
er indkøbt til opfyldelse af en anden aftale.
retten finder derfor, at aktierne er individualiseret i fornødent omfang.
da der i forholdet mellem options invest danmark a/s og dubesco brokers a/s som
ovenfor nævnt er foretaget betaling af købesummen for aktierne, har sidstnævnte sel-
skabs konkursbo ikke grundlag for at udøve nogen standsningsret i forhold til det
købte. dubesco brokers a/s under konkurs har heller ikke nogen fordring, på grundlag
af hvilken dette bo kan udøve tilbageholdsret.
                                thi kendes for ret:
options invest danmark a/s under konkurs skal anerkende, at følgende aktier, der
henligger i depot hos nordiske fondkommission ab, lydende på dubesco brokers a/s
under konkurs, tilhører christian pedersen: 1.200 stk. citrix systems, 5.000 stk.
socket communications, 200 stk. zoran corporation, 150 stk. 3-com corporation, 222
stk. palm inc. og 4.500 stk. current computer corporation.
options invest danmark a/s skal anerkende, at det under konkursbehandlingen
udbetalte udbytte af aktierne tilhører christian pedersen.
                                               - 9 -
dubesco brokers a/s under konkurs skal udlevere følgende aktier, der henligger i
depot hos nordiske fondkommission ab, lydende på dubesco brokers a/s under
konkurs, til christian pedersen: 1.200 stk. citrix systems, 5.000 stk. socket
communications, 200 stk. zoran corporation, 150 stk. 3-com corporation, 222 stk.
palm inc. og 4.500 stk. current computer corporation.
dubesco brokers a/s under konkurs skal udbetale det ovennævnte udbytte samt det
beløb, som måtte være modtaget i forbindelse med udlevering af 222 stk. palm- aktier
til christian pedersen.
boerne, options invest danmark a/s under konkurs og dubesco brokers a/s under
konkurs, skal hver især inden 14 dage betale sagsomkostninger til christian pedersen
med 20.000 kr.
                                jørgen als andersen
                                      (sign.)
                         udskriftens rigtighed bekræftes
                        p. j. v. sø- og handelsretten, den
